Peak oil

«Peak oil», eller Hubbert's Peak of Oil Production etter den amerikanske geologen og geofysikeren M. King Hubbert, er en betegnelse på toppunktet i utvinning av olje fra ett eller flere oljefelt. Begrepet refererer til en grafisk kurve over utvinningstakten. Tapping av olje fra et oljefelt følger alltid først en oppadgående kurve fra man starter uttømmingen til man når peak (topp), deretter følger den en nedadgående kurve. Dette er forårsaket av egenskaper i sedimentene som holder oljen i bakken og dessuten av den tekniske apparatur som er installert for å ta opp oljen. Norge nådde sin samlede produksjonstopp i 2000. Sentralbanksjef Svein Gjedrem påpekte i et foredrag for Næringsforeningen i Trondheim 28. november 2007 at den norske oljeproduksjonen er på vei nedover. Den var på dette tidspunktet (2007) på nivå med produksjonen i 1994,
og oljeproduksjonen på norsk sokkel har avtatt med gjennomsnittlig fire prosent per år siden 2000, da den lå på 3,1 millioner fat per dag.

Man må skille mellom oljereserver og utvinningstakt. Man kan ha enorme reserver, men likevel en begrenset utvinningstakt. Det som gjør at «peak oil» i dag er et stadig mer aktuelt tema er at det er den globale produksjonstoppen man snakker om, og at verdens daglige utvinning av olje om ikke lenge vil stoppe på et nivå der den ikke lenger kan tilfredsstille verdens samlede behov for olje. Den utgjør per august 2007 ca. 85 millioner fat per dag. Etter «peak» vil oljeproduksjonen bare gå nedover.

I en verden der det økonomiske systemet er basert på en kontinuerlig ekspansjon, vil «peak oil» representere en trussel mot selve systemet. 

Grunnen til at «peak oil» kan skape problemer for økonomisk vekst er hovedsakelig at det blir færre ressurser å fordele, og at det ikke finnes et like godt alternativ til den oljen man mister. «Peak oil» kan da fort føre til at verdensøkonomien krymper.

Konsekvenser 
For hver kalori mat som blir spist i USA går det med 10 kalorier i form av petroleum i produksjon og transport (da er oppvarming og nedkjøling ikke tatt med). Dette brukes av mange peak oil-eksperter som et argument for at det vil oppstå hungersnød når verdens samlede oljeproduksjon begynner å synke.

Peak oil og enkeltnasjoner 
«Peak oil» som konsept gjelder globalt, men er basert på summen av at verdens oljeproduserende nasjoners stadig økende produksjon stopper å øke for så å gradvis synke. I State of the World 2005 observerer Worldwatch Institute at oljeproduksjonen er i nedgang i 33 av de 48 største oljeproduserende nasjoner. Andre nasjoner har også passert toppen av hva de kan produsere.

Den følgende listen viser betydningsfulle oljeproduserende nasjoner og omtrentlig hvilke år de opplevde produksjonstoppen, listet etter årstall.

 Japan: 1932 (Antatt; kildene spesifiserer ikke)
 Tyskland: 1966
 Libya: 1970
 Venezuela: 1970
 USA: 1970
 Iran: 1974
 Nigeria: 1979
 Tobago: 1981
 Egypt: 1987
 Russland: En kunstig produksjonstopp skjedde i 1987, kort tid før oppløsningen av Sovjetunionen, men produksjonen ble gjenopprettet, og gjorde Russland til verdens nest største oljeeksportør. Tall fra tidlig 2008, uttalelser fra personell, og analyser tilsier at Russland kan ha nådd toppen i 2006/2007.
 Frankrike: 1988
 Indonesia: 1991
 Syria: 1996
 India: 1997
 New Zealand: 1997
 Storbritannia: 1999
 Norge: 2000
 Oman: 2000
 Mexico: 2003
 Australia (Omstridt): 2004; 2001

«Peak oil»-produksjon er enda ikke nådd de følgende nasjoner (disse tallene er beregninger, og kan endre seg):
 Kuwait: 2013
 Saudi-Arabia: 2014
 Irak: 2018

I tillegg viser de siste produksjonstallene fra Det internasjonale energibyrået og USAs Energy Information Administration økende rekordproduksjon i Canada og Kina.

Uenighet om peak oil
Det er stor uenighet om «peak oil»-teorien blant verdens oljeeksperter og -organisasjoner. Estimatene varierer fra en oppfatning at vi allerede har passert produksjonstoppen (2005), til Opec (Organisasjonen av oljeeksporterende land) som benekter at problemstillingen i det hele tatt er reell.

Norsk film om peak oil
Den norske filmprodusenten Amund Prestegard har laget filmen "PEAK OIL – Imposed by Nature"  som tar for seg problematikken. «Imposed by Nature» er finansiert av Norsk filmfond og Fritt Ord, og distribueres som DVD via Internett.

I mars 2006 arrangerte Polyteknisk Forening en visning av Prestegards film i samband med et seminar om «peak oil». Foredrag ble holdt av Aage Figenschou og Olve Torvanger.

Referanser

Litteratur
 Colin J. Campbell,
 
 
 
 Kenneth S. Deffeyes,
 
 
 
 
 Richard Heinberg,
 
 
 
 
 
 
 
 
 
 Rashid, Ahmed,

Online audio, Podcast

Online video    
 
 Informative and brief (12 minute) Australian video about the problem
 Peak Oil: brief overview slide show by Powerswitch.org.uk
 Peak Oil? ABC (Australian Broadcasting Corporation) Includes interviews with Colin Campbell,  Robert Hirsch,  Chris Skrebowski, and others.  
 Arithmetic, Population and Energy. Dr. Albert Bartlett (Both video and MP3 available. A transcript is also available)
 A post-oil man. A humorous look at preparing for peak oil.
 Roscoe Bartlett explains peak oil in US Congress

DVD  
 What a Way to Go: Life at the End of an Empire  (2007)
 Oil Crash (2006) 
 Oil, Smoke & Mirrors (2006)
 Peak Oil: Imposed by Nature (2005)  
 The End of Suburbia: Oil Depletion and the Collapse of the American Dream (2004)

Artikler

Rapporter, essays, og forelesninger

Eksterne lenker
 U.S. Energy Information Agency Petroleum Data
 Association for the Study of Peak Oil 
 PeakOil.com 
 Eating Fossil Fuels
 DIE OFF – a population crash resource page
 Wolf at the Door Beginner's Guide to Peak Oil   
 Life After the Oil Crash Deal With Reality or Reality Will Deal With You
 Oil Depletion Analysis Centre in the United Kingdom   
 PowerSwitch in the United Kingdom   
 Energy Bulletin Peak Oil related articles
 The Oil Drum Discussions about Energy and our Future
 Energy Supply page at The Global Education Project Charts and graphs on current energy reserves and use, and peak oil.
 Culture Change – life after the peak.
 Post Carbon Institute to assist communities in the effort to Relocalize and adapt to an energy constrained world.
 From The Wilderness original peak oil reporting
 Oil Protocol A plan for a sensible energy future]
 Solutions for food, housing and transportation
 Peak Oil For Dummies
 Oljekrisa

Petroleum
Samfunnsøkonomi